पाएं अपने शहर की ताज़ा ख़बरें और फ्री ई-पेपरडाउनलोड करें
समर्थन मूल्य पर की जा रही गेहूं की खरीदी गेहूं की जगह पत्थर तुलवाकर वेयर हाउस संचालक को चूना लगाने का मामला सामने आया है। सोसायटी द्वारा खरीदे गए गेहूं की कट्टी जब वेयरहाउस पर पहुंची तो वहां कट्टी में दो से ढाई किलो पत्थर निकले। वेयर हाउस संचालक ने अधिकारियों को बुलाकर पंचनामा बना दिया।
जानकारी के मुताबिक जिन व्यक्तियों में बड़े-बड़े पत्थर निकले हैं वह सेवा समिति खोरीवरी से भेजे गए थे। गेहूं से भरी यह घटिया भंडारण के लिए अमरगढ़ स्थित वेयर हाउस पर पहुंचाई गई। गुरुवार शाम करीब 5 बजे गेहूं से भरे ट्रक की कट्टी में रखे गेहूं की गुणवत्ता जांच करने के लिए कर्मचारियों ने कुछ नमूना निकाला। इस दौरान नमूने में गेहूं के साथ मिट्टी अभी निकली। इसी दौरान कर्मचारियों को गेहूं की कट्टियों में पत्थर होने का आभास हुआ।
उन्होंने कट्टी बगैर खोले हाथ लगाकर देखा तो कई कट्टियों में 2 से ढाई किलो के पत्थर दिखाई दिए। मौजूद वेयर हाउस संचालक मलकीत सिंह संधू ने पीडीएस के कर्मचारी को मोबाइल पर सूचना दी। मौके पर पहुंचे पीडीएस के अधिकारी शब्बीर खान ने पंचनामा बनाकर उक्त कट्टियों को अलग रखवा दी।
घटिया माल हुआ तो वापस करवा दिया जाएगा
पीडीएस के कर्मचारी शब्बीर खान ने वेयर हाउस संचालक को स्पष्ट रूप से कह दिया कि जो भी गेहूं सोसायटियों द्वारा भेजे जा रहे हैं। उनकी गुणवत्ता की जांच करके ही भंडारण किया जाए। यदि कहीं घटिया क्वालिटी के गेहूं हो तो माल तत्काल उक्त सोसाइटी को वापस लौटा दिया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn